PATVIRTINTA

Vilniaus Liepkalnio mokyklos direktoriaus

2022 m. spalio 25 d. įsakymu Nr. V-164

**VILNIAUS LIEPKALNIO MOKYKLOS**

**MOKINIŲ TARYBOS NUOSTATAI**

**I. BENDROSIOS NUOSTATOS**

1. Mokinių taryba (toliau – MT) – aukščiausia mokyklos mokinių savivaldos institucija, telkianti mokinius mokyklos veiklos organizavimo gerinimui, mokinių teisių gynimui, jų saugumo užtikrinimui.
2. Mokinių tarybos nuostatai reglamentuoja MT veiklos tikslus ir funkcijas, MT sudarymo ir veiklos principus, MT veiklos organizavimą.
3. Mokinių tarybos veiklą prižiūri direktoriaus įsakymu paskirti koordinatoriai.

**II. MOKINIŲ TARYBOS TIKSLAI IR FUNKCIJOS**

1. Mokinių tarybos tikslas – stiprinti mokinių socialinį aktyvumą, kelti kultūros lygį bei formuoti vieningą mokinių bendruomenę.
2. Tikslui įgyvendinti numatyti uždaviniai:
   1. vienyti mokyklos mokinius bendrai veiklai, skatinti aktyviai dalyvauti mokyklos gyvenime – rengiant renginius, akcijas;
   2. bendradarbiauti su kitomis mokyklos savivaldomis;
   3. analizuoti aktualius mokiniams klausimus;
   4. skatinti mokinių iniciatyvumą, savarankiškumą, kūrybiškumą, pilietinį aktyvumą organizuojant mokyklos bendruomenės veiklą.
3. Mokinių taryba įgyvendina šias funkcijas:
   1. atstovauja ir gina mokinių interesus, konstruktyviai bendraudama su mokyklos vadovais, taip pat Mokyklos taryba bei Mokytojų taryba;
   2. teikia įvairiapusę pagalbą mokiniams;
   3. rengia siūlymus ugdymo proceso tobulinimui;
   4. rengia diskusijas, konferencijas, susirinkimus ir kitus renginius, dominančius mokinius;
   5. inicijuoja ir padeda organizuoti mokyklos renginius, akcijas, mokinių neformaliojo švietimo plėtrą, socialinę veiklą;
   6. dalyvauja rengiant Mokyklos veiklą reglamentuojančius dokumentus;
   7. renka narius į Mokyklos tarybą;
   8. rūpinasi drausmės ir tvarkos palaikymu mokykloje;
   9. kartu su Vaiko gerovės komisija vykdo mokinių žalingų įpročių prevenciją, ;
   10. apie savo veiklą informuoja visą mokyklos bendruomenę;
   11. bendradarbiauja su kitomis mokyklomis.

**III. MOKINIŲ TARYBOS STRUKTŪRA**

1. Mokinių tarybą sudaro 5-10 klasių mokinių atstovai (po 2-3 iš kiekvienos klasės). Klasės atstovai renkami klasės susirinkimuose atviru balsavimu.
2. Mokinių taryba sudaroma per pirmąjį mokslo metų mėnesį. Mokinių taryba renkama vieniems metams. Mokinių tarybos nario kadencijų skaičius neribojamas. Mokinių tarybos nariui atsistatydinus arba netekus įgaliojimų pirmą laiko, naujas Mokinių tarybos narys renkamas likusiam Mokinių tarybos kadencijos laikui šiuose nuostatuose nustatyta tvarka.
3. Mokinių tarybai vadovauja pirmininkas, visuotinai renkamas 5-10 klasių mokinių iki spalio 1 d. Pirmininko kadencija – vieni metai.
4. Mokinių tarybos nutarimai, organizuojant veiklą, priimami paprasta posėdyje dalyvavusių mokinių tarybos narių balsų dauguma.
5. MT sudaro 2 komitetai:
   1. pagalbos mokiniui komitetas:
      1. vykdo mokyklos bendruomenės apklausas apie pagalbos reikalingumą;
      2. analizuoja apklausas ir teikia pasiūlymus vaiko gerovės komisijai;
      3. padeda organizuoti pagalbą mokiniams.
   2. renginių organizavimo komitetas:
      1. vykdo mokyklos bendruomenės apklausas dėl renginių organizavimo;
      2. analizuoja apklausas ir teikia siūlymus mokyklos direktoriaus pavaduotojui ugdymui;
      3. organizuoja mokyklos renginius.
6. Komitetų veiklai vadovauja komitetų pirmininkai, kuriuos slaptu balsavimu išrenka mokinių tarybos nariai.
7. MT pirmininkas paskiria MT pirmininko pavaduotoją ir sekretorių.
8. Mokinių tarybos pirmininko ir komitetų pirmininkų rinkimai vyksta mokslo metų pradžioje.
9. Mokinių taryba sudaroma vieneriems mokslo metams.
10. Mokinių taryba vadovaujasi mokinių tarybos nuostatais.
11. Mokinių tarybos susirinkimai vyksta kartą per mėnesį (esant poreikiui dažniau).

**IV. MOKINIŲ TARYBOS NARIO TEISĖS IR PAREIGOS**

1. Mokinių tarybos narys turi teisę:
   1. rinkti ir būti išrinktas Mokinių tarybos pirmininku ar MT komiteto vadovu;
   2. dalyvauti Mokinių tarybos renginiuose;
   3. teikti siūlymus Mokinių tarybos vadovybei dėl Mokinių tarybos veiklos;
   4. gauti informaciją apie Mokinių tarybos veiklą.
   5. laisvai išstoti ar laikinai sustabdyti savo narystę, pranešant apie tai raštu MT pirmininkui.
2. Mokinių tarybos nario pareigos:
   1. pavyzdingai elgtis mokykloje ir už jos ribų;
   2. laikytis mokyklos nuostatų, vidaus tvarkos taisyklių, MT nuostatų, mokinių elgesio taisyklių;
   3. lankyti visus Mokinių tarybos posėdžius;
   4. esant svarbiai priežasčiai apie nedalyvavimą posėdyje pranešti Mokinių tarybos pirmininkui, komiteto pirmininkui, sekretoriui, o vietoje savęs deleguoti klasės atstovą;
   5. vykdyti ir informuoti klasę apie visus Mokinių tarybos posėdyje priimtus nutarimus;
   6. padėti spręsti mokyklos mokiniams iškilusias problemas.

**V. MOKINIŲ TARYBOS PIRMININKO, KOMITETŲ PIRMININKŲ, PAVADUOTOJO IR SEKRETORIAUS PAREIGOS**

1. Mokinių Tarybos pirmininkas:
   1. organizuoja Mokinių Tarybos posėdžius;
   2. kartu su pavaduotoju ir sekretoriumi ruošia posėdžių darbotvarkes;
   3. pirmininkauja posėdžiams;
   4. kontroliuoja posėdžiuose priimtų MT sprendimų vykdymą.
2. Komitetų pirmininkai:
   1. suformuoja komitetų sudėtį;
   2. organizuoja komitetų veiklą;
   3. teikia pasiūlymus.
3. Mokinių Tarybos pirmininko pavaduotojas:
   1. padeda pirmininkui visose veiklose;
   2. pavaduoja Mokinių Tarybos pirmininką jam nesant.
4. Mokinių Tarybos sekretorius:
   1. protokoluoja Mokinių Tarybos posėdžius;
   2. tvarko visą Mokinių Tarybos dokumentaciją.

**VI. MOKINIŲ TARYBOS NARIO ŠALINIMO PROCEDŪRA**

1. Mokinių tarybos narys šalinamas esant vienai iš žemiau nurodytų priežasčių:
   1. mokinių tarybos nuostatų pažeidimas;
   2. savo pareigų nevykdymas;
   3. grubus mokinio taisyklių pažeidimas ir mokinio pareigų nevykdymas;
   4. nedalyvavimas posėdžiuose be pateisinamos priežasties.
2. Mokinių tarybos narį pašalinti gali siūlyti Mokinių tarybos pirmininkas, komitetų pirmininkai, sekretorius, Mokinių tarybos narių grupė.
3. Mokinių tarybos narys šalinamas iš MT posėdyje balsavimu.
4. Mokinių tarybos pirmininkas gali atsistatydinti raštiškai pateikęs priežastis tarybai.

**VII. BAIGIAMOSIOS NUOSTATOS**

1. Mokinių tarybos nuostatai yra viešas dokumentas.
2. Mokinių tarybos nuostatai yra dokumentas, reglamentuojantis Mokinių tarybos veiklą. Nuostatų laikytis privalo visi Mokinių tarybos nariai.
3. Mokinių tarybos nuostatai gali būti papildomi ir koreguojami, jei tam pritaria absoliuti Mokinių tarybos dauguma.

\_\_\_\_\_\_\_\_\_\_\_\_\_\_\_